CELEX: 62007CN0496
Language: da
Date: 2007-11-14 00:00:00
Title: Sag C-496/07: Sag anlagt den 14. december 2007 — Kommissionen for De Europæiske Fællesskaber mod Den Tjekkiske Republik

9.2.2008   
            
            
               DA
            
            
               Den Europæiske Unions Tidende
            
            
               C 37/3
            
         Sag anlagt den 14. december 2007 — Kommissionen for De Europæiske Fællesskaber mod Den Tjekkiske Republik
   (Sag C-496/07)
   (2008/C 37/03)
   Processprog: tjekkisk
   Parter
   
      Sagsøger: Kommissionen for De Europæiske Fællesskaber (ved G. Rozet og M. Šimerdová, som befuldmægtigede)
   
      Sagsøgt: Den Tjekkiske Republik
   Sagsøgerens påstande
   
               —
            
            
               Det fastslås, at Den Tjekkiske Republik har tilsidesat sine forpligtelser i henhold til artikel 39 EF, idet tjekkisk lovgivning kræver tjekkisk statsborgerskab for at kunne beklæde stillingen som kaptajn på havgående fartøjer, som fører tjekkisk flag.
            
         
               —
            
            
               Den Tjekkiske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionens ovennævnte søgsmål støttes på følgende grunde:
   Tjekkisk lovgivning (lov nr. 61/2000) pålægger rederne en forpligtelse til at sikre, at skipperen på fartøjer, som fører tjekkisk flag, er tjekkisk statsborger.
   Dette klare og bindende krav om tjekkisk statsborgerskab er efter Kommissionen opfattelse i strid de konklusioner, Domstolen nåede frem til i sag C-405/01 (1) og sag C-47/02 (2). Kommissionen henviser navnlig præmis 44 i sag C-405/01 og præmis 63 i sag C-47/02. Det er et ubetinget krav i tjekkisk ret, at skipperen på havgående fartøjer skal have tjekkisk statsborgerskab. Den pågældende bestemmelse i tjekkisk ret tager ikke hensyn til, hvorledes og i hvilket omfang skipperen på et havgående fartøj faktisk udøver beføjelser, herunder offentlig myndighed, således som det kræves i henhold til De Europæiske Fællesskabers Domstols praksis. Den omstændighed, at tjekkisk ret tillægger skipperne på fartøjer, som fører tjekkisk flag, beføjelser, som hører under udøvelse af offentlig myndighed, er ikke tilstrækkelig til at begrunde en undtagelse til arbejdskraftens fri bevægelighed som fastsat i artikel 39, stk. 4, EF.
   Kommissionen er af den opfattelse, at Den Tjekkiske Republik er forpligtet til at bringe sin lovgivning i overensstemmelse med Domstolens retspraksis, selv om der (ifølge Den Tjekkiske Republiks oplysninger) ikke for tiden er nogen fartøjer, som fører tjekkisk flag.
   
      (1)  Domstolens dom af 30.9.2003 i sag C-405/01, Colegio de Oficiales de la Marina Mercante Española mod Administración del Estado, vedrørende spansk lovgivning, som forbeholdt spanske statsborgere stillingen som kaptajn og førstestyrmand på fartøjer, som fører spanske flag, Sml. I, s. 10391.
   
      (2)  Domstolens dom af 30.9.2003 i sag C-47/02, Albert Anker, Klaas Ras og Albertus Snoek mod Bundesrepublik Deutschland, vedrørende tysk lovgivning, som forbeholdt tyske statsborgere stillingen som kaptajn på mindre havgående fartøjer, som fører tysk flag (»Kleine Seeschiffahrt«), Sml. I, s. 10447.